63 



Praeclaram hujusmodi veritatem quammaxime confirmant, atque illustrant 

 praestantissimi Ghirac experimenta, in Actis Societatis Regiae Londinensis rela- 

 ta. Quum enim ipse in pluribus canibus non modo cerebrum, et cerebellum, sed 

 nervos quoque, et medullam oblongatam e suis sedibus radicitus divulsisset, om- 

 nis motus muscularis, una cum manifestis vitae signis, continuo deperiit. At ve- 

 hementi aeris flatu in pulmones , eo deducta res est , ut simul cum vita musculorum 

 quoque munera rursus restituerentur. Efficaciam aeris communis in pulmones 

 insufflati pro animalibus motibus postliminio revocandis, luculenter etiam evin- 

 cit famigeratum Hookii experimentum , a Lowero in primis, deinceps vero a 

 Vesalio , Higmoro , Baglivio , Hales , aliisque praestantissimis viris felici suc- 

 cessu institutum . Quae quidem omnia non solum arteriarum efficaciam ad mu- 

 sculares motus excitandos, necessariam esse demonstrant, sed viam qaoque pa- 

 tefaciunt ad recte investigandum, quinamsit hujusmodi influxus, et quanam ra- 

 tione illum arteriae perficere queant. 



Ad hoc probe investigandum plurimum conducere arbitror eximia clarissimi 

 Crawfordii inventa. Etenim ipse validissimis argumentis ostendit animantium 

 pulmones tamquam animalis caloris officinam fuisse a Natura constitutos , quan- 

 doquidem aer atmosphoericus respirationis munere in ipsos adactus, atque inibi 

 cumphlogisto commixtus, quod sanguis a corpore redux continuo perducit, phlo- 

 gisticum illud principium in se absorbeat necesse est; ac materiam caloris, qua 

 uberrime scatet, a se abjiciat: quae porro in sanguinem recepta, per circulationis 

 vias per totum corpus distribuitur <0 . Quamobrem obvium est existimare aerem 

 a D. Chirac in canum pulmones valido flatu immissum, nihil aliud revera prae- 

 stitisse, quam uberem caloris copiam sanguini conciliare ; ideoque arteriarum ef- 

 ficaciam ad musculares motus excitandos caloris substantiae duntaxat esse tri- 

 buendam : quae activitatis gradum quemdam nacta, vim irritabilem, qua muscula- 

 res fibrae suapte natura insigniuntur, excitare valet: quotidiana siquidem expe- 

 rientia edocemur vhii cordis irritabilem in ovorum pullis nonnisi caloris virtute 

 in primis excitari; animaliumque membra acri frigore correpta, ideoque natura- 

 li calore orbata, extemplo rigescere, et ad sui motus absolvendos minus apta red- 

 di . Neque aliter istiusmodi facultas refici umquam potest , quam naturalem calo- 

 ris copiam, quae in ipsis jam deperiit, membris iisdem ministrando. 



Quibus jam declaratis haud abs re erit existimare, quod sicuti pulmones ad 

 calorem animalem elaborandum sunt a Natura addicti, sic cerebri munus est 



(i) Experiments , and Observations on animal Heat. II Edit. Lonclon Jf88, 



